**DAROVACIA ZMLUVA č.: 160/2022**

Sme tu preto, aby sme pomáhali tým, ktorí aktívne čelia nepriazni osudu, a tiež tým, ktorí im v ich ťažkej situácii pomáhajú. Človek je pre nás na prvom mieste, a preto sa ľudskou a zrozumiteľnou snaží byť aj táto darovacia zmluva uzavretá medzi nami ako

Darcom:

**Nadácia J&T**

IČO 30868513

so sídlom Dvořákovo nábrežie 10, 81102 Bratislava - Staré Mesto, Slovenská republika

Nadácia zapísaná Ministerstvom vnútra SR do registra nadácií pod číslom 203/Na-2002/851,

zastúpená Ing. Jozefom Tkáčom, správcom

č. účtu: SK45 8320 0000 0012 2221 2222

 SK52 8320 0000 0012 5555 5555

e-mail: nadaciajt@nadaciajt.sk

(ďalej len „**darca“** alebo „**my**“ alebo „**Nadácia**“)

a Vami ako

Obdarovaným:

**MISERICORDIA n.o.**

IČO: 45023085

so sídlom: Strakovo 733/7, 976 52 Čierny Balog - Dobroč

Nezisková organizácia zapísaná v registri neziskových organizácií dňa 4.8.2016, pod č. OVVS/NO-25/2008

Zastúpené: JUDr. Mgr. Tatianou Štulrajterovou

číslo účtu: SK71 5600 0000 0020 4783 4001

e-mail: tatiana.stulrajterova@gmail.com

(ďalej len „**obdarovaný**“ alebo „**Vy**“)

(spoločne ako „**zmluvné strany**“)

# **Na čom sme sa dohodli**

## Páči sa nám váš projekt a preto sme sa s Vami rozhodli uzavrieť túto darovaciu zmluvu (ďalej len **"zmluva"**).

## Dohodli sme sa s Vami, že Vám darujeme účelovo viazaný finančný príspevok vo výške **16 460 EUR** (slovom: šestnásťtisícštyristošesťdesiat eur a 0/100 centov) (ďalej ho budeme označovať len ako **"dar"**).

## Zaväzujeme sa Vám bezplatne previesť vlastnícke právo k daru a Vy túto ponuku prijímate.

## Zaväzujete sa, že dar využijete výhradne za účelom čiastočnej úhrady mzdových nákladov spojených s projektom s názvom: **“** **Nie sme iní, sme jedineční, milujte nás bezvýhradne...“.** Bližšia špecifikácia je stanovená v rozpočte, ktorý je Prílohou č. 1 tejto zmluvy a v žiadosti č.138/2022 zo dňa 02.04.2022.

## Tiež sa zaväzujete, že finančný príspevok použijete na verejnoprospešné účely a len spôsobom, ktorý je v súlade s §50 zákonom č. 595/2003 Z.z. o dani z príjmov v platnom znení. Toto ustanovenie sa vzťahuje aj na všetkých Vami podporených partnerov a ich aktivity v rámci plnenia účelu použitia finančného príspevku podľa tejto zmluvy.

## Dar sa Vám zaväzujeme poskytnúť bezhotovostne na váš bankový účet IBAN: **SK71 5600 0000 0020 4783 4001,** a to do 14 dní odo dňa podpisu tejto zmluvy Vami a nami.

## Vzhľadom na to, že Vám dar poskytujeme s určitým cieľom, radi by sme sa presvedčili, že na tento účel bude skutočne slúžiť. Sľubujete nám tak, že:

## nás budete bezodkladne informovať o spôsobe využitia daru a túto skutočnosť doložíte výpisom z účtu;

## nám umožníte kontrolu dokladov o riadnom použití daru.

## Ďalej sa zaväzujete, že bez zbytočného odkladu po zrealizovaní účelu (projektu), najneskôr však do **15.01.2023** zaslaním záverečnej správy o činnosti a zaslaním vyúčtovania nákladov projektu. Postup pre vyúčtovanie nájdete na našej webovej stránke. V prípade, že projekt uskutočňujete v konkrétnom termíne, vyúčtujete nám ho do 30 dní od jeho realizácie. Samozrejme sa môže niekedy stať, že projekt nebude realizovaný alebo že dar nebude vyčerpaný v plnej výške, v takom prípade sme sa s Vami dohovorili, že nám nevyčerpané prostriedky bez zbytočného odkladu vrátite.

# **Sankcie**

## Poriadok robí priateľov, a preto sme si dohodli aj pravidlá pre prípad, že záväzky z tejto zmluvy porušíte.

## V prípade, že by ste sa k nám správali v rozpore s dobrými mravmi, čo samozrejme nepredpokladáme, môžeme od tejto zmluvy odstúpiť. V takom prípade ste povinní nám dar bezodkladne vrátiť, a to najneskôr do 5 pracovných dní od doručenia odstúpenia od tejto zmluvy. V prípade, že porušíte akúkoľvek svoju povinnosť stanovenú v čl. I ods. 4, ods. 5 alebo ods. 7 tejto zmluvy, alebo sa ukáže, že vyhlásenie uvedené v čl. IV. ods. 1 tejto zmluvy je nepravdivé, nepresné či neúplné:

## máme právo odstúpiť od tejto zmluvy a požadovať vrátenie daru; a / alebo

## máme právo na zaplatenie zmluvnej pokuty vo výške 20% z poskytnutého daru, a to za každý prípad porušenia Vašich povinností; Zmluvná pokuta je splatná do 10 pracovných dní od doručenia písomnej výzvy; Táto zmluvná pokuta nevylučuje naše právo na náhradu ujmy; a / alebo

## máme právo na náhradu všetkej škody a iných nákladov (najmä pokuty, penále či ďalšie platby podľa všeobecne záväzných predpisov), ktoré nám v tejto súvislosti vzniknú.

## V prípade, že by sme mali pochybnosti o pravdivosti vyhlásení podľa čl. IV ods. 1 tejto zmluvy alebo o skutočnom účele alebo o projekte, pre ktorý má byť dar poskytnutý, môžeme aj pred poskytnutím daru od tejto zmluvy bez ďalšieho prerokovania odstúpiť.

# **Zverejnenie obdarovaného**

## Ako Nadácia máme pri poskytovaní darov rad povinností. Najmä musíme vo výročnej správe uviesť údaje o fyzických a právnických osobách, ktorým bol z Nadácie poskytnutý príspevok na verejnoprospešný účel a informáciu, akým spôsobom sa tieto prostriedky použili.

# **Záverom sme sa dohodli ešte na niekoľkých ďalších veciach**

## Podpisom tejto zmluvy vyhlasujete, že všetky informácie, vyhlásenia, údaje a dokumenty, ktoré ste nám v súvislosti s poskytnutím daru predložili alebo poskytli, sú pravdivé, presné a úplné.

## Všetky prílohy sú plnohodnotnou súčasťou tejto zmluvy.

## Zmluva nadobúda platnosť a účinnosť okamihom, kedy ju podpíšete Vy aj my. Písomná forma

##  (príslušné jedno vyhotovenie) je zachovaná zaslaním skenu podpísanej zmluvy druhej

##  zmluvnej strane na e-mail uvedený v záhlaví.

## Ak by sa stalo, že niektoré ustanovenia tejto zmluvy bude uznané ako neplatné, nespôsobuje to neplatnosť zmluvy ako celku.

## Zmluva sa riadi slovenským právom. Žiadne spory nechceme, a aj keby vznikli, budeme sa ich snažiť riešiť priateľsky. Ak by však k sporu došlo, bude  o ňom rozhodovať miestne príslušný súd Slovenskej republiky určený podľa sídla.

|  |  |
| --- | --- |
| V ............................... dňa ……................ | V ………….......……dňa ……….............. |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| **Nadácia J&T** | **MISERICORDIA n.o.** |
|  Ing. Jozef Tkáč, správca | JUDr. Mgr. Tatiana Štulrajterováštatutárny zástupca |

Príloha podľa textu:

Príloha č. 1 – Rozpočet MISERICORDIA n.o. obdobie 07-12/2022



Čerpanie čiastok jednotlivých položiek príslušného rozpočtu môže byť zo strany obdarovaného prekročené, najviac o 20%, a však za predpokladu, že nebude prekročená celková suma stanoveného rozpočtu.